Diari Oficial de la Generalitat Valenciana


Sumari del DOGV 8178, del 27-11-2017 (2017/10216)

RESOLUCIÓ de 15 de novembre de 2017, del director general de Relacions amb les Corts, per la qual es publica l'Acord de pròrroga del conveni subscrit el 5 de setembre de 2016 entre el Ministeri de Justícia i la Generalitat, a través de la Conselleria de Justícia, Administració Pública, Reformes Democràtiques i Llibertats Públiques, per a la realització de les proves d'accés a la professió d'advocat i procurador en la llengua cooficial.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8178

Data del DOGV
:   27-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10929


Data del document
:   15-11-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 15 de novembre de 2017, del director general de Relacions amb les Corts, per la qual es publica l'Acord de pròrroga del conveni subscrit el 5 de setembre de 2016 entre el Ministeri de Justícia i la Generalitat, a través de la Conselleria de Justícia, Administració Pública, Reformes Democràtiques i Llibertats Públiques, per a la realització de les proves d'accés a la professió d'advocat i procurador en la llengua cooficial. [2017/10685]  
  
  
El Ministeri de Justícia i la Generalitat, a través de la Conselleria de Justícia, Administració Pública, Reformes Democràtiques i Llibertats Públiques han subscrit, prèvia tramitació reglamentària, el dia 4 d'agost de 2017, l'Acord de pròrroga del conveni de 5 de setembre de 2016 per a la realització de les proves d'accés a la professió d'advocat i procurador en la llengua cooficial, i conformement amb el que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 15 de novembre de 2017 i número 1577/2017, és procedent la publicació en el Diari Oficial de la Generalitat Valenciana de l'acord esmentat, que figura com a annex d'aquesta resolució.  
  
València, 15 de novembre de 2017.- El director general de Relacions amb les Corts: Antonio Torres Salvador.  
  
  
Acord de pròrroga del conveni de col·laboració entre el Ministeri de Justícia i la Comunitat Valenciana, per a la realització de les proves d'accés a la professió d'advocat i procurador en la llengua cooficial  
  
  
Madrid, 4 d'agost de 2017  
  
Reunits  
El ministre de Justícia, Rafael Catalá Polo, d'acord amb el Reial decret 417/2016, de 3 de novembre, i fent ús de les competències que li corresponen en virtut de la disposició addicional tretzena introduïda per la Llei 4/1999, de 13 de gener, de modificació de la Llei 30/199, de 26 de novembre, de règim jurídic de les administracions públiques i del procediment administratiu comú.  
La consellera de Justícia, Administració Pública, Reformes Democràtiques i Llibertats Públiques de la Generalitat de la Comunitat Valenciana, Gabriela Bravo Sanestanislao, actuant en nom i representació de la Generalitat, en virtut del que disposa el Decret 8/2015, de 29 de juny, del president de la Generalitat, autoritzada per a la firma del present conveni per Acord del Consell de data de 28 de juliol de 2017.  
  
Les parts es reconeixen mútuament plena capacitat d'actuar en la representació legal que ostenten per a subscriure el present conveni de col·laboració i, amb aquest fi,  
  
Manifesten  
  
Primer. Que el 5 de setembre de 2016, es va subscriure el conveni de col·laboració entre el Ministeri de Justícia i la Comunitat Valenciana per a la realització de les proves d'accés a la professió d'advocat i procurador en la llengua cooficial, a través del Ministeri de Justícia i la Comunitat Valenciana, amb objecte de facultar que la prova d'accés a l'exercici de les professions d'advocat i procurador puga fer-se, indistintament, ja en castellà, ja en aquella llengua espanyola que siga cooficial a la comunitat autònoma d'acord amb el seu Estatut, en funció de la lliure decisió de l'aspirant.  
  
Segon. Que el Ministeri de Justícia i la Comunitat Valenciana s'han posat d'acord per a la subscripció d'una primera pròrroga, fins al 5 de setembre de 2018, del mencionat conveni de col·laboració, la possibilitat de la qual està prevista en la seua clàusula cinquena.  
  
Per tant, les parts acorden prorrogar el conveni de col·laboració entre el Ministeri de Justícia i la Comunitat Valenciana, per a la realització de les proves d'accés a la professió d'advocat i procurador en la llengua cooficial, que es regirà d'acord amb la següent  
  
Clàusula única  
  
Es prorroga fins al 5 de setembre de 2018 el termini de durada del conveni de col·laboració, subscrit el 5 de setembre de 2016, entre el Ministeri de Justícia i la Comunitat Valenciana, per a la realització de les proves d'accés a la professió d'advocat i procurador en la llengua cooficial.  
I, de conformitat amb tot el que antecedeix, en l'exercici de les facultats que legalment corresponen a cada un dels firmants, obligant amb això les institucions que representen, subscriuen el present acord de pròrroga, per duplicat exemplar al lloc i en la data assenyalats al principi.  
  
El ministre de Justícia: Rafael Catalá Polo.  
La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.